cavalier king charles spaniel
Store norske leksikon,Teknologi og industri,Landbruk,Husdyr,Hund,Hunderaser
Cavalier king charles spaniel er en engelsk hunderase oppkalt etter kong Karl 2, som var meget begeistret for rasen. Rasen har utfordringer med dyrevelferd.
Historikk Hunden var lenge en ren miniatyrspaniel. Den ble fra midten av 1800-tallet krysset med østasiatiske miniatyrhunder og fikk forandret hodeform. Den nye varieteten fikk navnet king charles spaniel, og den opprinnelige rasen holdt på å dø ut. I 1920-årene samlet man de rester som ennå fantes av den opprinnelige typen, som i 1945 ble anerkjent som egen rase under nåværende navn. Den har vært blant verdens mest populære miniatyrhunderaser. Beskrivelse Den veier ca 5,5-8,2 kg. Den har flat skalle, grunn stopp og ca. 4 cm lang snute. Den har store, mørke øyne, og lange, hengende ører. Pelsen er lang, og silkebløt, i fargene rød (ruby), rød-og-hvit (blenheim), svart-og-brun (black-and-tan), og trefarget (trikolor). Les mer i Store norske leksikon Hund Hunderase Liste over hunderaser hundens historie